ເນື່ອງໃນໂອກາດກະກຽມຕ້ອນຮັບບຸນເຕັດປະຈຳຊາດ Chol Chnam Thmay, ຫວ່າງແລ້ວນີ້, ຢູ່ດ່ານຊາຍແດນສາກົນ ເລະແທັງ (ຢາລາຍ), ກອງບັນຊາການ ທະຫານປ້ອງກັນຊາຍແດນ ຈັດຕັ້ງການມອບຂອງຂວັນ, ອວຍພອນບຸນເຕັດ, ໜູນຊ່ວຍອຸປະກອນປ້ອງກັນ, ສະກັດກັ້ນໂລກລະບາດໂຄວິດ - 19 ໃຫ້ແກ່ກຳລັງປ້ອງກັນຊາຍແດນແຂວງ Rattanakiri, ລາຊະອານາຈັກ ກຳປູເຈຍ.
ກ່າວຄຳເຫັນທີ່ພິທີມອບຂອງຂວັນ, ທ່ານພັນເອກ ເຈິ່ນຕຽນຫ໋າຍ, ຜູ້ບັນຊາການທະຫານປ້ອງກັນຊາຍແດນ ຢາລາຍໄດ້ແບ່ງປັນບັນດາບົດຮຽນປະສົບການທີ່ດີ, ວິທີການເຮັດວຽກທີ່ມີຫົວຄິດປະດິດສ້າງໃນການຄຸ້ມຄອງບໍລິຫານ, ປົກປ້ອງເຂດຊາຍແດນ, ປ້ອງກັນ ຕ້ານອາດຊະຍາກຳຊະນິດຕ່າງໆ ແລະ ໄພທຳມະຊາດ, ໂລກລະບາດ, ພິເສດແມ່ນໂລກລະບາດໂຄວິດ - 19.
ທ່ານພົນໂທ ເຈິ່ນຕຽນຫ໋າຍ ໄດ້ເນັ້ນໜັກວ່າ, ບໍ່ວ່າໃນສະພາບການທີ່ປະສົບກັບຄວາມຫຍຸ້ງຍາກໃດໆ ແຂວງ ຢາລາຍ (ຫວຽດນາມ) ເວົ້າລວມ, ທະຫານປ້ອງກັນຊາຍແດນແຂວງ ຢາລາຍ ເວົ້າສະເພາະແມ່ນມີຄວາມເອົາໃຈໃສ່ທີ່ສຸດຕໍ່ການສ້າງສາ ແລະ ເພີ່ມພູນຄູນສ້າງສາຍພົວພັນມິດຕະພາບທີ່ເປັນມູນເຊື້ອລະຫວ່າງສອງແຂວງ ແລະ ສອງປະເທດ. ໃນຄວາມສາມາດຂອງຕົນ, ທະຫານປ້ອງກັນຊາຍແດນຢາລາຍ ຈະແບ່ງປັນຄວາມຫຍຸ້ງຍາກໃນການເຮັດວຽກແລະ ຊີວິດການເປັນຢູ່ເພື່ອໃຫ້ກຳລັງທະຫານຊາຍແດນແຂວງ Rattanakiri ອຸ່ນອຽງໃຈ, ຮ່ວມແຮງຮ່ວມໃຈສ້າງເສັ້ນຊາຍແດນສັນຕິພາບ, ມິດຕະພາບ, ສະຖຽນລະພາບ ແລະ ການພັດທະນາ.
ພ້ອມກັນນັ້ນ, ພວກເຮົາຫວັງວ່າໃນໄລຍະຈະມາເຖິງ, ບັນດາໜ່ວຍງານປ້ອງກັນຊາຍແດນ ກຳປູເຈຍ ສືບຕໍ່ສົມທົບກັບ ອຳນາດການປົກຄອງ, ບັນດາອົງການທີ່ມີໜ້າທີ່ຮັບຜິດຊອບ ແລະ ທະຫານປ້ອງກັນຊາຍແດນ ຢາລາຍ ເພີ່ມທະວີບັນດາມາດຕະການ, ແບ່ງປັນຂໍ້ມູນຂ່າວສານຢ່າງຕັ້ງໜ້າໃນການຄຸ້ມຄອງແລະປົກປັກຮັກສາຊາຍແດນ; ເພື່ອຕ້ານອາຊະຍາກຳທຸກຊະນິດ ແລະ ພິເສດແມ່ນການປ້ອງກັນ ແລະ ຕ້ານການລະບາດຂອງໂລກລະບາດ Covid-19 ຢ່າງມີປະສິດຕິຜົນ.
ໂດຍຕາງໜ້າກຳລັງປ້ອງກັນຊາຍແດນ ກຳປູເຈຍ, ທ່ານພົນຕີ Yin Cham Nan ຜູ້ອຳນວຍການ ຕຳຫຼວດແຂວງ Rattanakiri ໄດ້ສະແດງຄວາມຂອບອົກຂອບໃຈຕໍ່ການຊ່ວຍເຫຼືອ ແລະ ສົມທົບກັນຂອງທະຫານປ້ອງກັນຊາຍແດນແຂວງ ຢາລາຍ ໃນໄລຍະທີ່ຜ່ານມາ ໃນວຽກງານປ້ອງກັນ, ຕ້ານອາດຊະຍາກຳ, ປົກປັກຮັກສາຊາຍແດນພົນພື້ນຖານເຄົາລົບ ເອກະລາດ, ຜືນແຜ່ນດິນຢ່າງຄົບຖ້ວນຂອງແຕ່ລະປະເທດ.
ບຸນຄົງ